سوفرونیئس

سوفرونیئس (560 ء تا 11 مارچ 638ء) جو سوفرونیئس یروشلم کا بشپ  کے نام سے معروف ہے۔ڈاکٹر حافظ عبد القیوم، مطالعہ سیرت اور غیر اسلامی مآخڈ و مصادر، سہ ماہی فکر و نظر اسلام آباد، جلد 49، شمارہ 2-3، صفحہ 91 سوفرونیئس عربی النسل تھا،.Donald E. Wagner. Dying in the Land of Promise: Palestine and Palestinian Christianity from Pentecost to 2000 اور خطابت کا استاد (معلم) تھا۔ مصر میں 580ء میں رہبانیت اختیار کر لی پھر بیت لحم میں تھیوڈوسس کی خانقاہ میں چلا گيا۔ ایشیائے کوچک مصر اور روم کے خانقاہی مراکز کا سفر کیا۔ اس کے ساتھ بازنطینی وقائع نگار بشپ جان تھا۔' "Orthodox Holiness Around the Church Year with St John — John Moschos - March 11", Retrieved 2011-09-13
 سوفرونیئس اور عمر ابن الخطاب 
637ء میں مسلم افواج کی یروشلم کی فتح کے وقت سوفرونیئس نے شرط رکھی کہ کہ شہر کو صرف مسلمانوں کے خلیفہ عمر بن خطاب کے حوالے کیا جائے گا۔ چنانچہ خلیفہ وقت نے یروشلم کا سفر کیا۔ حضرت عمر نے سوفرونیئس کے ساتھ شہر کا دورہ کیا۔ کلیسائے مقبرہ مقدس کے دورہ کے دوران نماز کا وقت آ گیا اور سوفرونیئس نے حضرت عمر کو کلیسا میں نماز پڑھنے کی دعوت دی لیکن حضرت عمر نے کلیسا میں نماز پڑھنے کی بجائے باہر آ کر نماز پڑھی۔ جس کی وجہ یہ بیان کی کہ مستقبل میں مسلمان اسے عذر کے طور پر استعمال کرتے ہوئے کلیسا کو مسجد کے لیے استعمال نہ کریں۔ خلیفہ کی دانشمندی اور دوراندیشی کو دیکھتے ہوئے کلیسا کی چابیاں حضرت عمر کو پیش کی گئیں۔ اس پیشکش کا انکار کرنے کے باعث چابیاں مدینہ سے تعلق رکھنے والے ایک خاندان کو دے دی گئیں اور انھیں کلیسا کو کھولنے اور بند کرنے کا حکم دیا، آج تک کلیسا کی چابیاں اسی مسلمان خاندان کے پاس ہیں۔

1193ء میں اس واقعہ کی یاد میں صلاح الدین ایوبی کے بیٹے الافضل بن صلاح الدین نے قبلہ اول کے قریب ایک بڑی مسجد تعمیر کروائی جس کا نام مسجد عمر ہے۔ بعد ازاںعثمانی سلطان عبد المجید اول نے اپنے دور میں اس کی تزئین و آرائش بھی کی۔

 تصانیف 
اس کی کتب اسلام کی ابتدائی تاریخ اور مسلمانوں کی فتوحات کے بارے اہم غیر مسلم مآخذ ہیں؛
اس کی مندرجہ ذیل کتب معلوم شدہ ہیں۔Christian-Muslim Relation, a Bibliogrphical History (مسیحی - مسلم تعلقات، ایک کتابیاتی تاریخ)، جلد 1، صفحہ 121
 Leimon of John Moschus
 Synodical Letter / مجلس کلیسا کا خط
کتاب یونانی زبان میں ہے۔ یہ تحریر 634ء میں لکھی گئی، اس میں جہاں مسیحیت کے آپس کے اختلافات کا ذکر ہے وہاں دوسری طرف محمد ، اسلام اور مسلمانوں کا بھی ذکر ملتا ہے۔ وہ الزام عائد کرتا ہے کہ مسلمانوں نے قتل و غارت کا بازار گرم کیا ہوا ہے۔
 Christmas Oration / کرسمس کا خطبہ
یہ بھی یونانی زبان میں 634ء میں لکھا گيا خطبہ ہے۔ اس کا یونانی نام کافی طویل ہے (28 الفاظ پر مشتمل)۔Christian-Muslim Relation, a Bibliogrphical History (مسیحی - مسلم تعلقات، ایک کتابیاتی تاریخ)، جلد 1، صفحہ 123
 Holy Baptism Or Epiphany / مقدس بپتسمہ یا ظہور مسیح
یہ خطبہ 637ء میں یونانی زبان میں دیا گيا تھا۔ جس میں وہ مسلمانوں کوخدا سے نفرت کرنے والے اور بدلہ لینے والے کہتا ہے۔ وہ سامعین (مسیحیوں) کو مخاطب کر کے کہتا ہے کہ اس سب کا ہونا خود ہمارا اپنا رویہ ہے۔

 مزید دیکھیے 
 یعقوبی تعلیمات

 حوالہ جات 

 بیرونی روابط 
 St Sophronius the Patriarch of Jerusalem Orthodox شبیہ and synaxarion
 References by Sophronius to Islam

زمرہ:560ء کی پیدائشیں
زمرہ:638ء کی وفیات
زمرہ:639ء کی وفیات
زمرہ:ارض مقدسہ کے مقدسین
زمرہ:بازنطینی الٰہیات دان
زمرہ:بازنطینی مقدسین
زمرہ:تارک الدنیا شخصیات
زمرہ:چھٹی صدی کی بازنطینی شخصیات
زمرہ:دمشق کی شخصیات
زمرہ:ساتویں صدی کی بازنطینی شخصیات
زمرہ:ساتویں صدی کے اسقف
زمرہ:ساتویں صدی کے مسیحی الٰہیات دان
زمرہ:ساتویں صدی کے مقدسین
زمرہ:سوری بزرگان
زمرہ:سوری مقدسین
زمرہ:عرب مقدسین
زمرہ:مسیحی شعراء
زمرہ:مسیحی عرب
زمرہ:مسیحی اسکالر
زمرہ:ویکی ڈیٹا سے مطابقت رکھنے والی مختصر تفصیل
زمرہ:چھٹی صدی کے بازنطینی مصنفین
زمرہ:بازنطینی مناجات نگار